Дупки запълваме всякак – Граждански неволи\nHome > Uncategorized > Дупки запълваме всякак\nPublished януари 2, 2018 by admin\nДупки запълваме всякак\nВ навечерието на Новата година попаднах на много интересна гледка в моя квартал. По средата на улицата се намираше нещо като клада, изградена от гуми, кашони и каквото друго се е намерило с цел да се запълни грозна и опасна дупка. Не се сдържах и снимах това творение за спомен. Нямам представа от колко време е така, но се притесних, че скоро може общината да я запълни и да се загуби подобна атракция.\nКато оставим шегата настрана, такова самоделно творение също не е много безопасно, за естетика няма нужда и да се коментира.\nПредположих , че някой вече е сигнализирал за този проблем и единствено заради празниците не са взети никакви мерки, но все пак реших и аз да ударя едно рамо. Проверих в сайта за сигнали на Столична община, но не открих сигнал за този адрес, затова набързо попълних формата и описах проблема. Получих и номерче, чрез което да следя как се движи сигналът.\nЗа всеки случай реших и да пиша до дирекция „Транспортна инфраструктура“ в общината, тъй като знам, че те конкретно се занимават с подобни проблеми и защото в предишни случаи са реагирали след мои сигнали. Сложих в копие и районната администрация на Люлин, но след последната ни комуникация, която си остана еднопосочна, сякаш не разчитам прекалено много на тях.\nНадявам се институциите да са заредени с новогодишен ентусиазъм и да реагират бързо. Ако не се получи точно така, надявам се и други съкварталци да изпратят сигнали, за да ги стимулират. Друг вариант е всеки съсед да допринесе с някаква непотребна вещ, за да издигнем това светилище до небесата и да кандидатстваме за рекордите на Гинес. Моят новогодишен оптимизъм ме кара да се надявам, че няма да се стига чак до такива екзотики, но предстои да видим.\nНа 15.01 получих отговор в системата. Той гласеше следното „Сигналът е изпратен на района с писмо по компетентност за проверка по отношение собствеността на шахтата и сигнализиране на съответното дружество за предприемане на действия“. Чудя се такъв вид проверка дали няма аз да я извърша по-бързо от институциите, след като самото препращане отнема 2 седмици, но все пак нека не им вземаме хляба.\nНа 20.01 реших да инспектирам отново това чудо на пътната инфраструктура, макар да не очаквах толкова бърза реакция след препращането по компетентност. Още повече, че и метеорологичните условия не изглеждаха благоприятни. За моя огромна приятна изненада, дупката беше запълнена. На нейно място се намираше малка невзрачна шахта. Да се чуди човек как от такова малко нещо може да стане такава страховита яма. Прилагам снимка, показваща разликата.\nЗа малко повече от две седмици от подадения сигнал, дупката беше запълнена. Всичко е добре, когато свършва добре. Важното е да не забравяме, че в голяма степен това зависи и от нас!\nПрилагам и писмата, които получих в хода на разрешаване на проблема.\nотговор кмет Люлин\nPrevious Post Безопасно ли е да теглим пари по празниците?!\nNext Post Фейсбук неволи\nграждани Граждански неволи дупки контактен център Люлин община районна администрация сигнали\nДнес минах, не са я запълнили още!\nБраво! Трябва да вземаме пример!\nДесетки нови дупки се отвориха с настъпването на пролетта. Ще трябва повече хора да се занимават с писането на жалби!


Бенедикт Къмбърбач ще участва в „War Magician“ на Колин Тревъроу - Операция Кино\nБенедикт Къмбърбач ще участва в „War Magician“ на Колин Тревъроу\nот Дринов на 2021-03-18\nИмаше един дълъг период от време, малко след като „стана известен“ и преди кариерата му да влезе в нормален ритъм, когато Бенедикт Къмбърбач сякаш беше навсякъде. Всеки втори филм беше с негово участие и колкото да го харесвахме, в един момент присъствието му започна да става натрапчиво. Защо споменаваме това? Защото ни се струва, че напоследък името му отново започна да изплува с по-голяма честота, както във връзка с вече готови филми, така и с предстоящи проекти.\nДаваме само няколко бързи примера. Съвсем скоро ни предстои да го видим в „The Mauritanian”, „Сянката на шпионина” (който ще бъде на Киномания, ако епидемичната обстановка го позволява), „Spider-Man: No Way Home“, както и „The Power of the Dog“ на Джейн Кемпиън, след което го очакваме в „Doctor Strange In The Multiverse Of Madness“, „The Electrical Life of Louis Wain“, „Rio” и наскоро обявения римейк „The 39 Steps”. А сега научаваме и за още един нов проект, с който Къмбърбач, така да се каже, отново се завръща на фронта.\nDeadline съобщават, че Бенедикт Къмбърбач ще участва в ситуираната по време на Втората световна война драма „War Magician“, начело на която застава режисьорът Колин Тревъроу („Safety Not Guaranteed“), който наскоро приключи снимките на третия „Джурасик Свят“ – „Jurassic World: Dominion“. Сценарист на филма ще бъде Е. Никълъс Мариана, който ще адаптира едноименния роман на Дейвид Фишър.\n„War Magician“ е базиран на истинската история на изключително любопитната личност Джаспър Маскелин – британски илюзионист, който е част от „Дивизия за експериментален камуфлаж”, наричана от самия Маскелин „Магически отряд”, който с помощта на илюзии помага за победата над германците на множество фронтове, като най-известният случай е със заблуждаването на командващия немския африкански корпус генерал Ервин Ромел, известен с прозвището „Пустинната лисица“.\nЗвучи доста любопитно, но трябва да се има предвид, че доста от историите за сложните камуфлажи и илюзии се отричат (или най-малкото са обявени като доста преувеличени) и репутацията на Джаспър Маскелин не е от най-чистите. В този ред на мисли, сме любопитни дали тази „противоречива“ линия ще присъства във филма на Тревъроу – надяваме се да, защото един такъв образ би бил в пъти по-интересен от един чист гений.\nКакъвто и да е случаят, смятаме, че Бенедикт Къмбърбач ще се справи отлично с ролята. Това, за което не сме сигурни обаче, е как ще се представи Колин Тревъроу, чиято кариера до момента е доста противоречива. При всички случаи ще следим развитието на „War Magician“ и ще ви държим в течение.\nThe War MagicianБенедикт КъмбърбачКолин Тревъроу


Храни с отрицателен калориен баланс не съществуват, доказаха брадатите агами - Perunik.COM\n14:40, 23 апр 2019 г.\nТрудно е да се накарат хората да консумират строго определени количества целина, а след това да вземат проби от урината и изпражненията си за изследване, макар и да не е невъзможно. Но ако искате да разберете с точност какво количество енергия получава и изразходва дадено създание, защо да не заложите на брадатите агами.\nТочно това направили учени от Университета в Алабама, които искали да проверят известния мит за храните с отрицателен калориен баланс. Всички сме чували истории за плодове и зеленчуци, за чието усвояване от организма са нужни повече калории от тези, които съдържат. На теория консумацията на подобни храни не само ще ни засити без да увеличава калорийни прием за деня, но и ще изгори част от калориите от другите храни. Целината е една от най-често споменаваните храни в това отношение, защото съдържа основно фибри и вода. Лекарите от години твърдят, че това е невъзможно, затова група учени решили да проверят.\nДонесете брадатите агами.\nТези създания били избрани за изследването, защото са всеядни - храносмилателният им тракт е подобен на този на всеядните бозайници (включително хората), а също заради благия си нрав и готовността си да консумират целина.\nВсичко започнало с клизма. Гущерите били подложени на строг пост, за да са сигурни учените, че в изпражненията им няма остатъци от други храни. Веднъж прочистени животните били поставени в миниатюрна версия на метаболитна камера. В херметически затвореното помещение входящите и изходящите въздушни потоци били контролирани, за да могат изследователите да измерят точния баланс на газовете, което им подсказвало колко джаула енергия е изразходвало едно тяло през определен период от време.\nПървоначално учените установили стандартната метаболитна скорост. След това влечугите получили точно 7.83 килоджаула целина и били поставени в аквариумите си за наблюдение. През следващите дни, храбрите изследователи събирали съвестно урината и изпражненията на гущерите, вимателно изсушавали пробите, претегляли ги и ги поставяли в калориметър, за да установят какво количество енергия съдържат. Финална клизма трябвало да гарантира, че са получили и последната преработена целина от храносмилателния тракт на гущерите.\nРезултатите били следните: 2.29 килоджаула, изгубени под формата на изпражнения, 1.06 килоджаула, изгубени под формата на урина, 2.53 килоджаула изразходвани за храносмилане.\nВ крайна сметка положителният баланс бил средно 1.89 килоджаула или 23.4% от погълнатата енергия.\nКато се имат предвид особеностите на човешкия метаболизъм, е вероятно ние да абсорбираме повече калории от целината, в сравнение с брадатата агама. Изчислено е, че хората усвояват средно 64% от калориите от храните, за които се твърди че са с отрицателен калориен баланс.\nТова не означава, че подобни храни не мога да се използват в диети с калориен дефицит. Макар и всяка хапка да доставя енергия в тялото ни, базовата метаболитна скорост бързо взема превес над скромното количество калории в храните.\nТялото ви гори голяма част от енергията не при ходене или друга физическа активност, а за да поддържа телесните функции. На базовата метаболитна скорост се падат 60-80% от енергията, докато на физическата активност едва 10-30%, за храносмилането отиват останалите 10%. Това означава, че ниският калориен прием ще доведе до нетна загуба на енергия в продължение на дни и седмици.\nЦелината и други плодове и зеленчуци не горят повече калории от тези, които съдържат, но определено са част от здравословната диета и могат да ви помогнат да свалите килограми, ако такава е целта ви.\nКетогенната диета предпазва от COVID-19? 13.12.2020\nМеню със светофар помага да ядем по-малко калории 12.12.2020\nВасилий Иванич и Петка се договорили, че ако Петка познае в коя ръка Василий Иванич държи бутилката - ще я изпият, а ако не ще я строшат. Петка:\n- В лявата!\n- Мисли, Петка, мисли!


С официална церемония откриват обновената ДГ „Пролет” – Радио Велико Търново\n18.04.2019 18.04.2019 Радио Велико Търново\tКоментарите са изключени за С официална церемония откриват обновената ДГ „Пролет”\nОфициалното откриване ще се състои на 22 април от 11,00 часа. Детското заведение е изцяло обновено и модернизирано по проект № BG16RFOP001-1.009-0001-С01 „Развитие на модерна образователна инфраструктура в град Велико Търново“, финансиран от Оперативна програма „Региони в растеж“ 2014-2020 г., съфинансирана от Европейския съюз чрез Европейския фонд за регионално развитие.\nВ церемонията ще вземат участие представители на Община Велико Търново, екипът за управление на проекта, експерти на фирмата – изпълнител на ремонтните дейности. Поканени са представители на Управляващия орган – Министерството на регионалното развитие и благоустройството, областният управител, директори на детски и учебни заведения в общината, родители, журналисти и други заинтересовани страни.\nОбщата цел на проекта е създаване на условия за предоставяне на съвременно и конкурентно образование чрез реконструкция и модернизация на образователната инфраструктура, в това число – три детски градини и три училища на територията на Велико Търново.\nВ рамките на реализираните дейности по реконструкцията и модернизацията на детска градина „Пролет“ е ремонтиран покривът, изградена е нова отоплителна инсталация, топлоинтегрирана фасадна система, поправени са фасадните орнаменти. Изпълнени са вътрешноремонтни работи – мазилка, шпакловка, боядисване с латексна боя по вътрешните стени, ремонт на санитарни възли, поставяне на ламиниран паркет, подмяна на вътрешната дограма. Поставен е гранитогрес в коридорите и е направена вътрешна топлоизолация. Съществуващите поцинковани тръби са подменени с полипропиленови и изцяло са сменени санитарните прибори и смесителни батерии.\nВ детското заведение е монтирана осветителна инсталация, захранена трипроводно. Направена е отоплителната инсталация и са поставени алуминиеви радиатори. Изцяло е обновено обзавеждането на детската градина. Извършено е облагородяване на дворното пространство и са монтирани нови детски съоръжения.\nМодернизирането на образователната инфраструктура в Община Велико Търново несъмнено допринася за подобряване на съвременното образование, осигуряване на здравословна и благоприятна среда за образование, възпитание и развитие на децата от ДГ „Пролет“.\nСтойността на проекта е 8 694 068,16 лв., от които 6 705 055, 56 лв. съфинансиране от ЕФРР, 1 183 245, 10 лв. съфинансиране от националния бюджет и 805 767,50 лв. собствен финансов принос. За обект ДГ „Пролет“ стойността е 432 775,00лв. Периодът за изпълнение на проектните дейности е 4.10.2017 г. – 4.04.2020 г.\nХудожествената галерия „Борис Денев“ във Велико Търново ще бъде превърната в модерен център за изкуства. Емблематичната сграда, намираща се в местността „Боруна“, ще бъде включена в нови туристически маршрути, обединяващи забележителности в България и Румъния. За целта Община Велико Търново спечели проект, чрез който ще бъде осигурено европейско финансиране от програма „ИНТЕРРЕГ V-A Румъния – […]\nЗаловиха жена от Шереметя, издирвана от властите на Италия


photographers | Filter Digest\nИзяществото на женското тяло винаги е било основен обект за италианския фотограф Гуидо Аржентини . FilterDigest ви представя част от неговата уникална серия от снимки ” Сребърен Поглед”, в която Гуидо превръща моделите си в живи статуи, покривайки телата им със специална сребърна боя. FilterDigest\nПод вода с Nicholas Samaras\nNicholas Samaras е един от фотографите, който ни представя подводния свят, така че да го видим такъв, какъвто е…….изящен и неповторим.\n“Фотографията не е измислена днес” – Marc Riboud\nMarc Riboud е роден през 1923 в Лион, Франция. През 1951 се мести в Париж, където се запознава с Henri Cartier-Bresson, Robert Capa, и David Seymour, основателите на Magnum Photos. През 53-та вече е част от екипа на организацията. Способността му да улавя моменти от живота чрез въздействащи композиции е очевидна и му служи вярно\nFlip Schulke е роден през 1930 година и снима от дете. Фотографиите му са емблематични. Смятан е за един от най-добрите фотографи на всички времена. Снимал е за почти всички, от най-известните списания. Подводните му фотографии са малко известни, но са не по-малко впечатляващи….. селекцията направи Крум Жиков за\nСветовното първенство по подводна фотография 2015\nСветовното първенство по подводна фотография се провежда от 1985 под егидата на CMAS (Confédération Mondiale des Activités Subaquatiques). Тази година в Холандия се състоя 15-то издание, от 15 то 21 Май. Ето снимките победители. селекцията направи Крум Жиков за FilterDigest


Парадоксът на санирането: мерки има, цели няма – GreenTech.bg\nНачалоЕнергияПарадоксът на санирането: мерки има, цели няма\n03/02/2015 Мария Малцева Енергия 2\nПрословутата програма за саниране на многофамилните жилищни сгради с държавни средства крие в себе си парадокс, на който малцина обърнаха внимание. Той идва оттам, че програмата предвижда мерки за енергийна ефективност, без да има заложени цели за енергийна ефективност. Образно казано ще закупим и раздадем на хората отвертки и триони, но никой не знае какво трябва да се направи с тях. Липсват и срокове на действие на предвидените мерки.\nТова, наред с някои други особености в досега разработената програма, поставя под въпрос качеството на бъдещите индивидуални проекти за саниране на блоковете.\n„Хубаво е, че правителството реши да направи нещо и се зае да го реализира“, коментира арх. Николай Гълъбов от Камарата на архитектите в България по време на нарочна пресконференция относно проекта. Той очерта няколко неясноти, които биха могли да подкопаят успеха на инициативата.\nОпасност от изтичане на държавен ресурс не по предназначение\nФакт е, че огромна работа е била свършена в много кратки кратки срокове за изработката на нужните методически указания по тази програма, посочи арх. Гълъбов. Взети са под внимание и препоръките на КАБ. В последните две страници обаче „се дават указания как да се извършат търгове, каквито ни връщат 10-12 години назад във времето и създават условия за „схеми“ и за неразумно изразходване на пари“. Ключовата дума, по думите на Гълъбов, е „инженеринг“. „Как е възможно строителство и проектиране да са включени в една обществена поръчка? Как се очаква от строителите в търга, в който няма проект, да предложат цена? Всеки архитект ще си „надуе“ цената, за да може да покрие всякакви потенциални разходи“, обясни арх. Гълъбов. Предложението на КАБ е проектирането категорично да бъде отделено от строителството при реализирането на търговете.\nТова не е единствената сложност на проблема с „инженеринга“. В планирането трябва да могат да участват и собствениците на имоти в многофамилните сгради, които ще се санират. „В методическите указания има противоречие: казва се, че етажната собственост ще участва в проектирането, но хората трябва да видят проект и тогава да кажат своите искания…. Общините, строителите, проектантите, държавата – бенефициент по програмата – и собствениците на имоти в блоковете трябва да се координират!“\nНай-ниска цена и най-изгодна оферта\nДруг проблем на проекта е повторното въвеждане на критерии „най-ниска цена“ и „икономически най-изгодна оферта“. „Този подход не работи и това се видя и у нас, и в Европа“, категорично заяви Арх. Гълъбов. „Обществото няма интерес от най-евтиното – нужен е умен закон, който да гледа в бъдещето. Сградите не са продукт за ползване 3 години, те се строят за 30, 50 или 100 години; важен при тях е т. нар. жизнен цикъл на сградите. Всички системи за устойчиво строителство залагат мерките си съобразно жизнения цикъл, като биват предвидени за най-малко 30 години. Предложените у нас методически указания не съдържат нито дума за срока, за който се изчисляват цените. Пише, че гаранцията ще е 5 години?! А после?“\nКачеството е проблем, който всъщност тревожи не само архитектите от КАБ. Един пример за проблемите с качеството на съвременните изолации са гледките на някои фасади след прословутата лятна градушка в София през 2014 г. Това налага в обществените поръчки да се изисква определено ниво на качество. Освен за дълготрайността и добрата визия, това има значение и за изготвянето на ценовите оферти.\n„Трябва да сме много внимателни към качеството на проектите, когато предстои да влагаме публични ресурси“, коментира Драгомир Цанев от ЕнЕфект.\nМерки има, цели няма\nВсички изброени проблеми водят към един цялостен, по-генерален недостатък на програмата. „Парадоксално е, че имаме мерки, но нямаме цели“, обобщава Цанев. Липсва цялостна програма от предварително заложени цели за енергийна ефективност, които да бъдат постигнати чрез заложените мерки. Единствените насоки, които могат да се приемат като посока, са регулациите на ЕС за нулево-енергийните сгради. „По този начин, без конкретни цели, фиксирани в период от време, ние няма да „завъртим колелото“, няма да осигурим устойчивост – просто ще дадем едни пари на един бизнес“, добави експертът на ЕнЕфект.\nЕдин добър начин да се прецизира програмата за енергийна ефективност е реализирането на няколко пилотни проекта. Те биха могли да покажат възможно ли е – и как – в проектирането да участват всички заинтересовани страни, какви проблеми съпътстват строителството и т.н. Ще се даде възможност да се прецизира работата с конкретните особености и изисквания като например индивидуални предпочитания за вид и цвят на дограмата, брой прозорци на фасада според изложението и т.н.\nСправянето с нажежаването им от слънчевите лъчи е голямо предизвикателство – но и бизнес възможност. …\nЕстествено е след като 50% от проекта се дадат като подкуп и на други кОнтролни\nинституции, крайният резултат да е плачевен.Строитяля ще даде най ниската оферта за да спечели проекта,ще работи с икономия и ниско качествени материали и с неквалифициран персонал.Трябва да реализира и своята печалба.Резултата плачевен!\nДокато има корупция така ще е.\nИзводът е наистина само един.\nКолкото по бързо толкова по сигурно!\nЦялата идея е да се спечелят пари и избиратели. В България корупцията в обществените поръчки е ОГРОМНА.\nВ момента жена ми работи по проект в който на кмета се дава един милион от поръчка за 2.4 милиона. Надзора си затваря очите но взима пари от строителя по 30 000 хиляди на месец забавяне на поръчката. Пече ли се с най ниска цена, после се крадат едни 50 процента а от останалото се „пести“.\nЕднопосочен билет е моето решение и с трепет чакам …


БК Балкан отново подчини Левски\nБалкан спечели четвърта поредна победа над Левски този сезон. Тимът на Небойша Видич се наложи като гост с 59-72 , след като водеше почти през целия мач. В зала „Универсиада“ тимът бе подкрепян от голяма част от своите фенове от Ботевград. Това бе 11-ти успех за “зелените”, които имат и 4 поражения и запазват трета позиция към момента в НБЛ. Левски е зад нас с 9-5.\nВ следващия кръг на 18 февруари в петък ботевградчани приемат у дома лидера Рилски спортист, който все още няма поражение в първенството.\nБалкан започна с нетрадиционна стартова петица като в нея беше 17-годишният Илиян Пищиков и центъра Денислав Вутев. “Зелените” поведоха след две тройки на Митко Димитров и Амад Рори и кош на Маркс за 10-3. Те запазиха преднина от 6,7 точки в първата половина на периода. “Сините” направиха серия 8-0, водени от Чавдар Костов, а Балкан нямаше кош от игра близо 3 минути. Домакините поведоха за кратко при 17-16, но тройка на Станимир Маринов върна аванса на ботевградчани, които водеха с 2 точки след първите 10 минути. Чавдар Костов откри втория период с тройка, след като Левски отново поведе. Амад Рори обаче върна предимството ни още в следващата атака. Балкан продължи да води в резултата. Домакините се доближиха на точка при 25-26, но Балкан отвърна със серия 7-0 и поведе за първи път с 8 малко преди края на първото полувреме (25-33). На почивката резултата бе 28-33. Нашите имаха 12 точки от грешки на съперника срещу 2 като двата тима бяха допуснали съответно и толкова грешки . За кратко Балкан поведе с 10 в третата – 32-42, но позволи на Левски да се върна след серия 10-3 за 42-45. За 5 минути нашите имаха един кош от игра в този момент. Преди финалните 10 минути „зелените“ водеха с 6 при 46-52. Балкан водеше и през цялата последна част, въпреки че на моменти сyперникът сваляше до четири точки. 3 минути преди края Балкан отново бе напред с 10 при 56-66 и докрая удържа успеха.\nЧетирима играчи на Балкан завършиха с двуцифрен актив. Амад Рори бе над всички за успеха с 20 точки. Дерик Маркс вкара 18. Митко Димитров имаше 13 , а Станимир Маринов 11.\nЧавдар Костов бе най-резултатен за Левски с 22 точки, а Ивица Радич имаше 13 и 9 борби.\nЕто какво каза след срещата наставникът на отбора:\n„Определено защитата беше основната причина за днешната победа, но не съм доволен от нападението. Мисля, че не бяхме достатъчно търпеливи в някои ситуации, но играчите чувстват, че могат да се справят и да стрелят под коша. Трябваше повече търпение и резултатността щеше да е по-добра.\nНе мога да разделя къде на терена са резервите ни. Имаме и в организацията на нападение също, тук нямам предвид не само плеймейкъра, а всички играчи. Мисля, че нашите резерви са да имаме винаги точни преценки и плавно движение на топката в нападение. На високите играчи им трябва повече сигурност под коша и мисля, че това може да бъде черешката на тортата.\nВутев се стара добре, имаше някои грешки, но работи много. Има своето място в отбора и своята роля, така че разчитаме на него. Мисля, че новият гард е заменил добре един от предишните ни състезатели. Надявам се, че, ако привлечем център, той ще замени и другият играч.\nКазах и в съблекалня, че трябва да подобрим нещата в нападение за следващия мач.\nСрещу този отбор няма да стане с няколко ситуации без идея. Мисля, че те са най-добрият български отбор досега, без поражение са. Трябва да играем близо до максималните ни възможности, за да победим. Чух феновете, дори и в съблекалнята.\nНе е лесно да играете срещу един отбор толкова пъти и винаги да очакваш, че ще победиш. Разбира се, този успех дава самочувствие, специално на български играчи и Уошингтън, който е даже 30% българин и той разбира това.\nДали ще искаме домакинство на Купата, не е въпрос към мен. Ако мен питате, аз съм “за”.“\nНовият гард на Балкан Амад Рори изигра един от най-силните си мачове за Балкан и бе най-резултатен с 20 точки. Ето какво бе неговото мнение след мача:\n“Мисля, че имахме добър мач в защита, но в нападение можехме да изиграем по-добре нещата. Опитваме се да намерим ритъм, след като няколко играчи напуснаха. Това никога не е лесно. Аз също съм нов и се опитвам да свикна с всеки. Просто се опитваме да сме концентрирани и да продължаваме да печелим. Треньорът ми позволява да стрелям. Той знае кой съм и как играя. Опитвам се да съм по-добър всеки ден. Чувствам , че играя по-слабо, можеше да вкарам повече, но ще продължавам да работя в залата. Имал съм и по-добри мачове. Чувствам се добре. Не знам много за българските отборите. Знам, че отборът, който ни предстои да срещнем в петък, няма загуба. Трябва да сме концентрирани, за да вземем този мач, да тренираме добре и се надявам да им нанесем първа загуба на следващия противник. Мисля, че ще играем по-добре с наближаването на плейофите. Феновете ни дадоха много енергия днес и това ни помогна да спечелим. Определено се нуждаем от тях в петък, за да вземем голяма победа. Обичам феновете.”\nPrevious Мъжете на „Сунг Ри“ взеха купата държавното първенство по таекуондо при мъжете\nNext Улиците на Ботевград ще се мият всеки месец


ПРИКЛЮЧЕНИЯТА НА ЧЕРНИЯ КРАСАВЕЦ -\nЧерният жребец с бяла звездичка на челото – Черния красавец – разказва историята на своя живот и ние усещаме, че конете са живи същества и също като хората имат чувства. На страниците на книгата главният герой живее своя дълъг живот, изпълнен с непредсказуеми обрати и драматични събития. Изминавайки пътя от неразумно жребче до мъдър жребец, Черния красавец се е научил да различава доброто и злото, да бъде предан и търпелив, да цени вниманието и съчувствието. Тази повест призовава читателя да се замисли за такива важни неща като милосърдието, добротата, уважението и любовта към ближния. След като прочете книгата, читателят ще се научи да разбира конете и в същото време ще се пренесе в Англия от средата на ХІХ век. По мотиви на тази знаменита книга е заснет многосериен игрален филм.\nBrand: Ана Сюел\nЧерния красавец се е научил да различава доброто и злото, да бъде предан и търпелив, да цени вниманието и съчувствието. Тази повест призовава читателя да се замисли за такива важни неща като милосърдието, добротата, уважението и любовта към ближния. След като прочете книгата, читателят ще се научи да разбира конете и в същото време ще се пренесе в Англия от средата на ХІХ век.\nЕтикети: ПРИКЛЮЧЕНИЯТА НА ЧЕРНИЯ КРАСАВЕЦ , ,\nЧерният жребец с бяла звездичка на челото – „Черния красавец“ – разказва историята на своя живот, и ние усещаме, че конете са..


Черният рицар и килията с тринайсетте стъпала (Страхотните 5) от Сибиле Рийкхоф в Книжарница - Детски | Книжарница | Ozone.bg\nИме:Черният рицар и килията с тринайсетте стъпала (Страхотните 5)\nПрез тайна врата в руините на стар замък страхотната петорка попада директно в Средновековието. Има ли нещо общо господарят на замъка с тайнствения Черен рицар, който всява страх и ужас у всички. Естествено, петимата приятели не могат да не се намесят. Започва едно пълно с премеждия преследване.\nПомогнете на петимата детективи и решете загадките на всяка страница, за да разкриете тайната на Черния рицар!\nТримата приятели Алекс, Тони и Лаура са репортери в училищния вестник “Сова”, но освен това са и детективи. Заедно с Мини и Макс  двете кучета на Лаура, те са страхотната петорка  най-добрият детективски екип на света.\nВълнуващи приключения, изпълнени с изненади. Интригуващи тайни, в чието разгадаване участвате и вие, читателите\nРевюта на наши потребители за Черният рицар и килията с тринайсетте стъпала (Страхотните 5)


7 причини да ядем яйца – ама редовно | Bio.bg\nBio.bg / Здраве / 7 причини да ядем яйца – ама редовно\n7 причини да ядем яйца – ама редовно\nНедотам добрата слава на яйцата е абсолютно незаслужена. Според водещите нутриционисти всъщност те са съвършената храна – белтък и жълтък са съчетани идеално в нискокалорично, богато на витамини, минерали и всякакви благини чудо. На всичкото отгоре, супер лесно се готвят. Кратко, точно, ясно: ето защо трябва да направите кокошковото производство неизменна част от менюто си:\nМоментален положителен ефект за настроението\nЯйцата съдържат разкошна смесица от омега-3 мастни киселини, цинк, витамини B, йод… хранителни вещества, които действат симбиотично, за да преборят умората и да повдигнат духа.\nС малко калории (едва 72), но с много ценни за мускулната система протеини, яйцата са богати и на витамин B12, подпомагащ плавната работа.\nЕдна от съставките на яйцата е хлолинът, а жени, редовно консумирали го, са 24% по-малко в риск от рак на гърдата. В едно яйце размер L има 30% от дневната препоръчителна доза хлолин; концентриран е най-вече в жълтъка.\nХрана и за мозъка\nГореспоменатият хлолин спомага и мозъчната дейност, като благодарение на него паметта и концентрацията се повишават – той вдига нивата на ацетилхлолин, невротрансмитерът, който помага на мозъка да запазва и извиква информацията.\nЯйцата са богат източник на лутеин и зеаксантин, антиоксиданти, които предпазват окото от мускулна дегенерация и катаракт. Отново, важно е да ядете и жълтъка:)\nАко на закуска изядете едно яйце, това ще ви много калории по-нататък през деня. Доказано е от учени в Университета на Сейнт Луис.\nСпасяване на породите\nИзборът какви яйца да купувате е от решаващо значение за съдбата на породите кокошки. Много то тях са застрашени от изчезване, тъй като индустриалното производство предпочита една-две породи, което застрашава разнообразието на рода. Колкото повече хора търсят био-яйца, от щастливо и свободно отглеждани кокошки, толкова повече ще помогнем за опазването им.\nАко вече ви се доядоха вкусни и чисти яйца, опитайте тези на Harmonica – разкошни!\nPrevious Post5 комбинации храни, които заедно са по-полезниNext PostЗа добрата бактерия в почвата, която ни прави щастливи


69 000 €, 71 кв.м., Нова жилищна сграда, Отлична локация, гр. Варна, Център/ Апартаменти, 2-стаен - Агенция за недвижими имоти Шанс 2\nгр. Варна, Център / Апартаменти, 2-стаен\nРеф. №: 44\nАгенция за недвижими имоти ШАНС 2 има удоволствието да представи на вниманието на своите настоящи и бъдещи клиенти изключителна възможност за инвестиция в апартамент в нова сграда с акт 15 в Централната част на град Варна. Имотът се намира на тихо, спокойно и изключително комуникативно място в популярен квартал на Морската ни столица, в близост до булевард позволяващ бърз и лесен достъп до всички части на града. Местоположението на имотът е в близост до супермаркети, разнообразни търговски обекти, училище, детска градина, заведения и 5 минутно пешеходно разстояние от Катедралния храм и централната алея на гр. Варна. Сградата предлага разнообразни по големина и квадратура апартаменти. Жилищната сграда е завършена на етап акт 15, като се очаква до края на годината да бъде завършена на етап акт.16. Всички жилища предоставят изключителен уют и комфорт на бъдещите си обитатели. За всички собственици на апартаменти в сградата са предвидени достатъчно на брой паркоместа и гаражи. Жилищата ще бъдат завършени по БДС.\nИмотът представлява двустаен апартамент намиращ се на 2 жилищен етаж и притежава площ от 71 м2. Жилището разполага с една дневна с кухненска част, спалня, прилежаща тераса към дневната, санитарно помещение, входно антре и избено помещение. Апартаментът е със слънчево западно изложение.


Зелен водород - Aquaval\nБлагодарение на две десетилетия съществуващ опит в сферата на производството, преработката и технологиите за водород, осигуряваме иновации, проектиране, инженеринг, интеграция и производство на водород с използването на водна електролиза и станции за пълнене на водород. Фокусирани сме и върху насърчаване, проектиране, строителство, O&M и производство на водород за големи инсталации, с гъвкавост и възможности за AdHoc решения при продажба и съхранение на „зелен“ водород.\nВъзобновяемите енергийни източници в момента са конкурентноспособни с конвенционалните енергийни източници.\nВъпреки това възникват трудности, когато става въпрос за управление и съхранение.\nПроизводството на водород чрез електролиза би могло да бъде решението на тези проблеми, предлагащо голям капацитет и дълготрайност при съхранението на енергия.\nВодородът, посредством електролиза, осигурява устойчиво решение за съхранение на енергия, транспортиране на гориво и промишлени приложения.\nС приложения в отрасли като: традиционен пазар на водород: рафинерия, стъкларска промишленост, хидрогениране на мазнини. Използването на водород като алтернатива за устойчив транспорт. Съхранение на енергия под формата на водород, включително възобновяем синтетичен природен газ.\nЧрез процеса на електролиза се получава водород, при прилагане на електрически ток към водата. Използвайки възобновяема електроенергия (слънчева, вятърна…), тя се счита за чист водород (H2).\nЕлектролизата може да произведе 100% възобновяем водород, ако се комбинира с възобновяема енергия. Това е модулно и мащабируемо решение, в неговия производствен процес не участва гoрене или газови емисии.\nПредимства на PEM електролизата\nВисока плътност на тока\nДобро представяне при частично натоварване\nБърза реакция на системата\nВисока чистота на газа\nH2B2 участва в първата от работните групи, организирани от Европейската комисия (ЕО) в рамките на Европейския алианс за чист водород (ECH2A) и с подкрепата на Hydrogen Europe. Фокусът е върху три основни точки: технологично развитие, капацитет за производство на електролизатори и насърчаване на проекти за възобновяеми водород. Основната цел е разработването на системи за електролиза, интеграцията с възобновяеми енергийни източници (слънчева, вятърна… ) насърчаването и инженеринга на инсталации за производство на възобновяем водород.\nСвали презентация "ЗЕЛЕН ВОДОРОД" - български!\nСвали презентация "ЗЕЛЕН ВОДОРОД" - английски!


Кола блъсна мотористи край Колодрума! На място има линейка и полиция - trafficnews.bg\nКола блъсна мотористи край Колодрума! На място ...\nИнцидентът е станал на светофар на бул. „Менделеев” на място има множество мотористи\n30.09.2020 20:47 5475 5\nИнцидент между лек автомобил и мотористи е станал на бул. „Менделеев” на кръстовището преди Колодрума, научи TrafficNews. По първоначална информация лек автомобил е блъснал поне двама мотористи, които са минавали през кръстовището.\nВ момента не се знае колко души са пострадали, както и какво е състоянието им. На място има линейка и полиция, която правят огледи на местопроизшествието. Край инцидента стоят и няколко души с мотори, които вероятно са били с пострадалите при инцидента.\nМоторист е с фрактура на ръката при инцидента край Колодрума20-годишен водач на „Сеат” със смолянска регистрация е предизвикал инцидента\nДааа 21:02, 30.09.2020\nПак ли някой е "отнел предимстовото" на мотористи, каращи със "съобразена" скорост и "нефорсиращи" по светофарите и тормозещи целия град?!?! Никаква милост за донорите! След като те не спазват правила и обществения ред! Как може по цял ден да пърдят из града... Донори\n032 21:08, 30.09.2020\nОт снощи карат по Източен като луди! Състезават се двамерцедесча с три мотора в 2 през ноща.\nЧоч 21:14, 30.09.2020\nДори и в момента се чува форсиране по булеварда... Я, май блъснаха още един моторист току що! Нали закриха сезона???\nДимитър Шумилов - Крумово 21:18, 30.09.2020\nДонорите са минавали или са летяли ниско\nРокер 21:57, 30.09.2020\nДнеска цял ден карат като луди и то по 5-6 мотора заедно\nИ после. .. "пази моториста" ?!?!!\n27.10.2020 10:35 Проучване: В САЩ могат да бъдат спасени над 130 000 души, ако хората носят маски 26\n27.10.2020 10:25 ВиК аварии в Пловдив и региона! Кои райони са без вода? 93\n27.10.2020 10:15 Григор се е разделил с треньора си? 137\n27.10.2020 09:51 Водещата Деси Стоянова е под карантина 554\n27.10.2020 09:45 Шампионската лига продължава днес с нови интересни сблъсъци 173\n21.10.2020 13:33 Първи официални снимки от сватбата на Демир Доган и Памела 201854\n23.10.2020 21:16 Смъртоносен удар край Пловдив! Спътникът на моторист издъхна, водачът се бори за живота си 133166\n24.10.2020 21:30 Алибегов за затворените заведения: Този път ни фалират 57355


За фаталната грешка на Италия в борбата ѝ с новия коронавирус. И защо България е на път да я повтори - Cross.bg\n/КРОСС/ Епидемията на новия коронавирус е в центъра на общественото внимание в Италия още от средата на януари, когато първите случаи на болестта бяха докладвани пред международната общност. Тези първи тревожни сигнали бяха достатъчни, за да алармират и властите, и обществото, че вирусът, който тогава беше локален проблем на Китай, може бързо да прекоси границите и да засегне и други държави.\n‘‘Ще платим висока цена за това, че не поставихме под карантина пристигащите от Китай‘‘, заяви на 23 февруари вирусологът и член на изпълнителният съвет на Световната Здравна Организация, Валтер Рикарди. ‘‘Блокирахме полетите, а подобно решение не се основава на научна аргументация. Това не ни позволи да проследим откъде идват пристигащите пътници. Принудихме ги просто да направят прекачване, но в крайна сметка им позволявахме ежедневно да влизат на територията на Италия. Трябваше да предприемем онова, което направиха други държави, следвайки препоръките на Световната Здравна Организация. Вместо да спрем директни полети, да поставим под карантина всички пристигащите пътници от Китай.‘‘\nНа 24 февруари, когато в Северна Италия беше обявено извънредно положение, авиокомпания "Бългерия Еър" взе самостоятелното решение да отмени всичките полетите за и от Милано. На национално ниво обаче не беше предприето нищо, за да се ограничи прииждането на пътници от епицентъра на заразата в Северна Италия. Извършването на редовни полети беше оставено на усмотрението на самите авиокомпании, които продължиха да летят до Милано, Бергамо и Венеция, спазвайки обичайния си график.\nА вместо карантина на пристигащите на летище София беше извършвано формалното измерване на телесната температура. Метод за диагностика, който от няколко седмици е доказан за безполезен, тъй като огромен брой от заразените не проявяват симптоми, но са активни преносители на смъртоносната болест, способни да я предадат на много други хора. Другата мярка, приложена към пристигащите от огнището, беше словесното приканване към гражданите да се самопоставят под доброволна карантина.


Haus Panorama - НАЙ-НИСКИ ЦЕНИ от agoda.com\nВиж всички 140 места за настаняване в Санкт-Леонард-им-Пицтал.\nScheibe 238, Biedere, Санкт-Леонард-им-Пицтал, Австрия, 6481 - Покажи на картатаИзключителен9,5Въз основа на 14 отзивиHaus PanoramaВижте повече снимкиВижте повече снимкиВижте всички9снимки\nHaus Panorama, който се намира в Sankt Leonhard im Pitztal, Санкт-Леонард-им-Пицтал, е популярно място за туристи. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят. В Haus Panorama отличното обслужване и достъпните съоръжения допринасят за Вашия незабравим престой. Хотелът осигурява семейна стая, зала за пушачи, за да гарантира комфорта на своите гости. Всички стаи се отличават с грижливо замислени удобства, което гарантира неповторимо усещане за комфорт. Освен това в хотела можете да се възползвате от множество предложения за приятно прекарване на свободното време. Haus Panorama е добър избор за всички посетители на Санкт-Леонард-им-Пицтал, защото предлага спокойствие и безпроблемен престой.\nУдобства в хотела гардеробна\n25 047 >\n9 551 >


AUTO BILD България / Гробището на мръсните дизели: ще дойдат ли евтини TDI-та от САЩ?\nЗадкулисните игри се превърнаха в синоним на кризата на VW в САЩ. Около стадиона Силвърдом в предградието на Детройт Понтиак се простира цяло море от Jetta, Passat и Golf от серията Clean Diesel TDI. Хиляди автомобили бяха изкупени обратно от производителя, защото трябваше изтеглени от пътищата след откриване на манипулациите в софтуера. Мястото веднага си спечели прякора „гробището на VW”, а зевзеци го нарекоха „най-скъпата автоморга в света“. Все пак германският производител не е загубил надеждата да трансформира дизеловите коли така, че да отговарят на нормите, и да ги продава като употребявани. За целта обаче съответните екослужби в САЩ трябва да дадат зелена светлина.\nРуският Rolls-Royce Cullinan


Кристина Кръстева: Срамна седмица (Видео) - 24chasa.bg\nКристина Кръстева: Срамна седмица (Видео)\nhttps://www.24chasa.bg/mnenia/article/7276410 www.24chasa.bg 01.02.2019 17:00; Кристина Кръстева\nГ-н президент, питам ви като журналист: Защо съглашателствате с опозицията?\nЕто и първа серия от новата ни видеорубрика "Завещание на седмицата":\nВ края сме на една срамна седмица - точно 4 месеца преди евровота. Който е приравнен до настървена революция от президента и от лидера на най-голямата опозиционна партия.\nВ момент, в който светът е уязвим и непредсказуем като рокхо яйце.\nДоналд Тръмп, който има 100 пъти повече правомощия от Румен Радев, склони глава, за да заработи правителството на Щатите, чиито служители нарече “герои”. Независимо че не му отпускат 5-те милиарда долара, което точно сега го изправя пред алтернативата да умре политически, или наистина да успее да вземе парите, за да изпълни обещанието си отпреди изборите. Отстъпи. Доналд Тръмп.\nПо същото време обаче нашият президент поиска предсрочни избори и призна, че ще инженерства на нова партия. Такова чудо - действащ държавен глава да се заяви като политическа алтернатива на законно избрана изпълнителна власт, без в държавата да има извънредна ситуация и без да е в края на мандат, както направи Георги Първанов, но на 10-ата година, не бях виждала. Явно за Румен Радев ролята на президент е вече тясна и той иска да управлява държавата като министър-председател (където впрочем ще влезе в колизия с Нинова, също настървен кандидат-премиер), което минава през партия.\nВ очевидния си курс към реалната власт президентът последователно и целенасочено започна да окайва българина - още в новогодишното си слово, в което реши да смачка всеки сънародник и да му внуши, че достойният живот минава само през него, Румен Радев.\nМоже ли и по-добре да се управлява България? Със сигурност - да. Но защо да не признаем добрите неща? Няма да изреждам рекордните растеж и БВП, и останалите икономически показатели. Само ще напомня, че за 2 г. заплатите на учителите се увеличиха с 40 на сто, а минималните за цялата страна - с 35%. При тази карта на света и тази безпрецедентна ситуация в Европа не е лоша и тази статистика. Правителството все пак успя да изстиска средства, задушавайки контрабандата и привличайки най-добрата парична солидарност от страна на лошо застрашената (включително от изопачаването на предстоящия вот през май) еврообщност.\nКато журналист питам държавния глава:\n- Г-н президент, защо съглашателствате с опозицията? Защо се отчетохте веднага след конгреса на левицата? (Българските президенти винаги стартират мандата си на 22 януари.) Защо изчакахте 28-и, за да е минал 26-и, когато Корнелия Нинова даде заръка целият народ да излезе протестно на евровота, за да бутне така кабинета?\n“Неотложни ангажименти” като отговор тук не върви. Остава съмнението, че БСП и държавният глава стегнаха съгласувано юмрука, за да подсилят ефекта. Иначе Радев щеше да удари миналия понеделник, а “Позитано” 20 - чак в събота. За 5 дни ефектът щеше да е поизветрял. Сега обаче вкара Йончева и Нинова като подгрявка.\nКристина Кръстева пита Радев: Г-н президент, защо съглашателствате с опозицията?


Прочутите Концерти на възглавници отново ще гостуват в Пловдив - Пловдивски новини - Новините от Пловдив и региона -PlovdivskiNovini.bg\n03 Апр 2018 10:45\nНа 22 април, неделя, в Регионалния исторически музей на пл. „Съединение“ №1 ще се състоят два оперетни концерта: от 11:00 и от 17:00 ч. Солисти ще бъдат безспорните любимци на публиката Доротея Доротеева (сопран) и Александър Мутафчийски (баритон). Великолепните музиканти са подбрали виртуозни оперетни арии и дуети, които ще прозвучат под изкусния акомпанимент на пианистката Венета Нейнска.\nЕдин час преди всеки Оперетен Концерт на възглавници започва традиционната безплатна Работилница на възглавници, в която децата ще могат да изработят свой сувенир за спомен от концерта. Във фоайето на Регионален исторически музей ще бъдат отворени и щандовете на партньорите на Концерти на възглавници, които са подготвили интересни предложения за публиката: Учебен център Хелен Дорон, Гайо Шоколад, както и Куайсер Фарма.\nКонцерти на възглавници са проект на Модо България и са оценени от публиката като най-престижния и успешен цикъл от класически концерти за деца в България. Официален партньор на събитието е район „Централен“ и Георги Стаменов – кмет на района. „През ноември посетих концертите с моето семейство. В гр. Пловдив проектът се приема много добре от родители и деца и с удоволствие помагаме на организаторите.“, споделя Георги Стаменов.\nБилети за концерта с отстъпка се предлагат онлайн на www.pillows.bg, както и на място преди всеки концерт, при наличие на свободни места.\n« Район “Северен” събра рекордните 480 кг пластмасови капачки Препоръки за безопасно движение по пътищата през празничните и почивни дни на Великден »


Опасения за екощети: Близо 50 000 сьомги са изпуснати от рибно стопанство в Шотландия - Екология - КЕШ Медия - Новини, икономика, бизнес, анализи - България\nПочти 50 000 броя сьомги са се изплъзнали, след като четири грамадни коша в рибовъдна ферма в Западна Шотландия са били повредени по време на буря.\nЕкозащитници изразиха опасения за потенциалното въздействие върху околната среда, което този инцидент може да предизвика.\nИнцидентът е станал във ферма в Северен Карадейл при силни приливи и отливи на 20 август и за щастие два дни по-късно ситуацията е овладяна. Въпреки това щетите са сериозни.\nОсвен големия брой риби, които са избягали, при бурята са загинали и други над 30 000 сьомги. Остава и значимият проблем с влиянието, което освободилите се в морето риби ще окажат на равновесието на екосистемата.\nГоворител на Шотландската агенция за опазване на околната среда заяви, че в качеството си на регулатор агенцията е загрижена за евентуалните последствия.\nекосистема риба Шотландия


Защо да изберете нас? - MAX HEALTH\nНаша основна форма на реклама, която използваме, е Вашето добро мнение и препоръка “от уста на уста”!\nИдеята за създаването на собствена серия суплементи и методика датира още от 2010г…\nОт самото начало ние бяхме сигурни в успеха си, но знаехме, че не можем да представим на нашите клиенти какъвто и да е продукт. Той трябваше да бъде уникален сам по себе си, в сравнение с конкурентния, а и на по-добра цена, трябваше да бъде изпипан до последния детайл, така че да отговори на очакванията на нашите взискателни клиенти и най-вече – да дава резултати. Имайки предвид всички тези изисквания, ние започнахме да обработваме нашия нешлифован диамант…\nВ продължение на години ние проучвахме внимателно родния и световния пазар в сферата на хранителните добавки, здравословния начин на живот и професионалната спортна подготовка. Посетихме редица научни конференции, изчетохме стотици доклади на клинични проучвания и специализирана медицинска литература, срещахме се с треньори. И така, на теория се подготвихме като за отличен. Но все още не можехме да представим нашата методика, защото нямахме практически доказани резултати. Не искахме да вземем на готово резултатите от чуждите проучвания, искахме наши доказателства. Нямахме време за губене, трябваше да рискуваме, знаейки, че този риск, може да ни приземи до старта…\nПожелаваме Ви приятно “ровичкане” в MaxHealthBg!\nMaxHealth since 2010\nBulgarian English French German Greek Italian Romanian Serbian Spanish Turkish


Къде децата са най-щастливи и най-нещастни? И къде е България? | Национална мрежа за децата\nКъде децата са най-щастливи и най-нещастни? И къде е България?\nИзследователският център на УНИЦЕФ във Флоренция е проучил удовлетвореността на децата от живота им в общо 41 развити държави по света. За целта са били анализирани национални данни за оценка на психическото и физическото здраве на подрастващите, както и на социалните им и интелектуалните компетенции.\nДържавите са класирани и по тяхната политика в подкрепа на благосъстоянието на децата и други фактори, включително икономика, общество и околна среда.\nСпоред общите резултати, обхващащи всички параметри, излиза, че най-добре живеят децата в Нидерландия, Дания, Норвегия, Швеция и Финландия. Германия заема междинното 14-то място. А най-зле се класират Чили, България и САЩ.\nСамоубийствата, усещането за нещастие, затлъстяването и слабите социални и академични умения са се превърнали в твърде характерни черти на детството в страните с високи доходи, коментират от УНИЦЕФ.\nНай-богатите държави в света трудно се справят с уменията по четене и математика, психичното здраве и затлъстяването на децата, сочи докладът. “Голяма част от най-богатите страни в света, които разполагат с необходимите ресурси да осигурят хубаво детство за всички, не правят нужното за децата”, заявява Гунила Олсон, директор на “Иноченти”. “Ако правителствата не предприемат бързи и решителни действия да защитят благосъстоянието на децата като част от мерките срещу пандемията, може да продължим да очакваме растяща бедност, влошено психично и физическо здраве и задълбочаващо се неравенство в уменията сред децата. Подкрепата за семействата и децата във връзка с КОВИД е крайно недостатъчна. Трябва да се направи повече, за да могат децата да се радват на сигурно и щастливо детство и това трябва да стане сега”, допълва Олсон.\nКъде са най-щастливи и най-нещастни?\nРепрезентативното проучване показва, че най-доволни от живота са децата в Нидерландия – почти 90%, в Швейцария – 82%, Франция – 80%.\nЕдинствено по отношение на психическото благосъстояние България е посредата – на 18 място. Там лидер е Нидерландия, а на дъното е Нова Зеландия.\nВ повечето индустриални държави, участвали в проучването, децата страдат от проблеми със затлъстяване и наднормено тегло и делът им нараства – днес всяко трето дете има този проблем, като в Южна Европа тези показатели нарастват рязко.\nФизическото здраве е оценено най-високо високо от УНИЦЕФ при децата в Япония, а най-зле – в САЩ.\nНедостатъчни учебни познания и социални умения\nБлизо 40% от 15-годишните деца в страните от ЕС и ОИСР не разполагат с основни способности по четене и смятане. В това отношение най-зле се представят децата в България, Румъния и Чили. Най-добри са резултатите на подрастващите в Естония, Ирландия, Финландия и Норвегия.\nВ УНИЦЕФ са загрижени и от недостатъчните социални компетенции на децата. В повечето от изследвани държави всяко пето дете не се чувства уверено в социалните си способности да създава приятелства. Най-неуверени са децата в Чили, Япония и Исландия. В Германия едва 72% от децата заявяват, че не изпитват трудности да осъществяват социални контакти. В Румъния този процент е 83 на сто.\nСредно 40% от децата не притежават основните умения по четене и математика на 15-годишна възраст. Най-ниско е нивото на тези умения в България, Румъния и Чили. Естония, Ирландия и Финландия са на челните места.\nНегативното влияние на коронавируса\nВижте ТУК пълния доклад на английски език.\nДокладът на български език.\nИзточник: DW , clinica.bg, НПО портал


MARINA YACHTING Пуловер YMM9228540 W0127 на топ цена онлайн | Триа Сити Център\nНачало МАРКОВИ ДРЕХИ Маркови мъжки дрехи ПУЛОВЕРИ И ЖИЛЕТКИ MARINA YACHTING Пуловер YMM9228540 W0127\nMARINA YACHTING Пуловер YMM9228540 W0127\nКод: MARINA YACHTING Пуловер YMM9228540 W0127-8056475381085LBK\nЦена: 109.97лв. 109.97 BGN\nКаталожна цена: 219.95лв.\nОтстъпка: 109.98лв. (50.00%)\nЦвят: черен бежов сив т.сив св. син червен т.син\nстолче яка и цип в горната част.\nластичен кант в края на ръкавите и долната част.


Водещ: Проф. Чуков, какво е за Вас тази загуба?\nВладимир Чуков: Аз много съжалявам наистина за тази много неприятна вест. Наистина съм много огорчен, че един човек си отиде без време. Нека да кажа, млад човек, един човек в творческите си години. Човек, който наистина много, много даде за българската журналистика, направи много за оформянето на едни критерии как се прави съвременна журналистика. Две са нещата, които според мен трябва да бъдат отбелязани за стила, за работата на вашата агенция, на вашето радио под негово ръководство. Той го създаде, всъщност аз бях свидетел на начина, по който беше създадено, знам точно по какъв начин, каква е методологията. Първото нещо, което лично мен много ме впечатли, нещо, което наистина ме направи голям фен на вашата медия, е абсолютното безпристрастие. Може би другите медии по някакъв начин се влияеха от политически битки, от политически позиции, там леви, десни, либерали и т.н., докато това, което мен лично много ме привлече, е, че той имаше едни-единствен интерес и това бяха българските национални интереси. Много методично, много последователно той единствено отстояваше това, което беше добро за България. И това мисля, че трябва да бъде много сериозен критерий на всички български медии. Не да слугуват, не да се усмихват по причина и без причина, било то в един момент или в друг, а просто да отстояват каузата на нашата държава, на нашата родина. И вече, както споменах, много бърза, много обективна, много навременна журналистика. Нещо, което за съжаление не можем да видим, поне иска ми се да видя, но не мога да видя в някак си другите водещи големи медии. Без да подценявам тяхната роля, но аз си мисля, че наистина Агенция „Фокус“ създаде нещо като мерило, като стълбица, ако щете, като модел на това, което трябва да се прави. Много, много силно се надявам, че това ще продължи и сега, след ненавременната кончина на създателя на тази агенция, Агенция „Фокус“. Наистина много е тъжно, когато един такъв човек си отиде от живота, от българската журналистика, въобще от българския активен обществен живот.\nВодещ: Как ще запомните Красимир Узунов?\nВладимир Чуков: Като много интелигентен. Бил съм на няколко мероприятия с него, много аналитичен, много прозорлив. Неговите анализи за Македония, където той беше специалистът наистина, се отличаваха от другите. Човек, който наистина е навлязъл толкова дълбочинно, че това, което той поднасяше, просто си струваше да бъде чуто, да бъде прочетено. И реално много често, не много често, да не кажа винаги неговите предвиждания се сбъдваха. Дори, ако щете, преплитайки българската действителност и това, което той анализираше в Македония. Нещо, което наистина мен ме впечатли, дори правейки прогнози, които не се харесват на моментните управляващи, той без какъвто и да било свян директно го казваше. Спомням си неговите, да не кажа противоречия, но разминавания, различия, с президент Желю Желев по отношение на Македония. Те бяха конструктивни опоненти, опоненти за бъдещето на България. И всъщност още тогава, още 90-те години Красимир каза, че наистина ще си имаме проблеми с тази държава. Така и се оказа. Така че в никакъв случай не предавайте това, което сте изработили като критерии. Това би било много пагубно, не само за вас като структура, но това много сериозна крачка назад ще бъде по отношение въобще на журналистиката в България.\nСъбитията от началото на годината отново насочиха погледа ни към две страни, поддържали добри отношения в миналото, днес не толкова. Израел и Иран за пореден път ескалираха напрежението помежду си,...\nПроф. Владимир Чуков, арабист: Разследването на химическата атака в Алепо в Сири...\nПроф. Владимир Чуков, арабист: Случаят със саудитския журналист Джамал Хашоги ра...\nНасочваме поглед към горещата световна тема, именно развоя на събитията около ядреното споразумение с Иран. Светът беше в очакване на решението на американския президент дали ще извади САЩ от споразумението и да се види доколко опитите на останалите страни, подписали документа, да успокоят американската политика, са имали ефект. Тръмп не дочака крайния срок от 12 май и обяви, че Вашингтон излиза от споразумението. За най-лошите сценарии, за последиците и евентуални бъдещи международни реакции, разговаряме с арабиста проф. Владимир Чуков в интервю за сутрешния блок „Добро утро, България“ на Радио „Фокус“. Водещ: Проф. Чуков, логичният въпрос сега е какво следва? През 2015 г., когато Иран и страните от групата „5+1“, подписвайки това споразумение го определиха като историческо, гарантиращо стабилността в региона. В такъв случай да приемем ли, че излизането на САЩ от него или някакви евентуални последващи промени по документа, биха нарушили критично постигнатото дотук? Владимир Чуков: Да, това е много резонен въпрос. Това, което е учудващото, това което е наистина впечатляващото, това са различните оценки, които дават тогавашният преговорен екип, включително и администрацията на президента Барак Обама, включително и европейците, за състоянието в Близкия Изток. Все пак нека да споменем, че става въпрос за 2015 г. и сега 2018 г. виждате огромната разлика в оценките. Вчера всички ние чухме оценката на Доналд Тръмп за състоянието на Близкия Изток, за състоянието на иранската ядрена програма, за балистичната програма на ислямската република, от една страна. В същото време ние сякаш слушахме за някаква друга реалност, слушайки Федерика Могерини. Т.е. това е най-опасното- разминаването между съюзниците. Наистина президентът Барак Обама много силно или по-скоро много плътно се вписваше като партньор на европейските съюзници, докато виждаме Доналд Тръмп просто не е такъв. Особено, ето тук трябва да видим къде са различията. Практически той застана на страната на своите регионални съюзници. Видяхме как реагира Израел, видяхме особено Саудитска Арабия. И това са всъщност са опорните точки на президента Тръмп по отношение на Близкия Изток. Той възприема тях като основен източник на информация, а не толкова европейците. Вчерашната реч на президента Тръмп беше колкото строга, колкото беше и безкомпромисна по отношение определението на споразумението от 2015 г., толкова и той остави една вратичка. И тази вратичка всъщност е много ясен апел, призив към европейците да работят, така че наистина да се уеднаквят критериите такива, каквито са по отношение оценката на Близкия Изток. Може би в рамките на последните няколко седмици ние видяхме, че може би най-точният мерник, най-точната преценка имаше президентът Макрон. В близките няколко месеца ще се направи опит да бъде реализиран. Всъщност за какво става въпрос? Първо, очевидно е, че срокът 10 г. се струва много кратък за екипа на Доналд Тръмп. Второ, никакъв контрол върху Програмата за балистичните ракети на ислямската република. И третият, много важен пункт, който касае и регионалните съюзници, това е регионалните активности на ислямската република, специално в Сирия, в Ирак и в Йемен. Много ясно касаят както Израел, така и Саудитска Арабия. Т.е. ето там очевидно ще се направи опит в рамките на близките 6 месеца да бъде предоговорено споразумението, като беше много ясно казано от страна на Доналд Тръмп – колкото повече се бавите, толкова повече и санкциите ще станат по-строги. Да, ето тук трябва да кажем, че тази част от речта остана относително неопределена. Доколкото се разбра, европейските съюзници са били уведомени още в петък, че ще има такава позиция на администрацията на Тръмп и респективно, според мен, голямото разминаване това са санкциите. Какъв тип санкции ще бъдат наложени, колко време те ще продължат, евентуално какво ще бъде тяхното развитие, като това, което се разбра, строгите санкции ще бъдат по отношение на тези три пункта, за които вече казах. Става въпрос за ядрената програма, става въпрос за балистичната програма и най-вече за регионалните активности на ислямската република. Но ето секторът енергетика, който е най-чувствителният по отношение на Иран, очевидно там ще бъдат очевидно постепенни санкциите. Като очевидно, че някакъв краен срок се очертава след 6 месеца, някъде октомври месец, когато се очаква да бъдат наложени санкции на Централната банка на Иран, което означава пълна парализа по отношение на иранската икономика. Т.е. виждаме наистина много мускулеста реч, пълно разминаване с европейците, особено госпожа Могерини. Нещата очевидно на първия ден от обявяването на позицията на президента Тръмп се виждат по-скоро разминавания, но с течение на времето, според мен, ще има опити, ще има инициативи, най-вече от страна на европейците за предоговаряне на споразумението, така че тези три пункта, надявам се да бъдат включени вътре в самото ново споразумение. Водещ: Набелязахме трите пункта. Казвате ще има опити за предоговаряне, има отворени вратички. Какво обаче ще се случи през тези 6 месеца на опити? Има ли опасност да се доведе до една надпревара в Близкия Изток, дестабилизиране, мерене на сили, едно подкопаване на евентуални бъдещи международни договорки? Владимир Чуков: Да. Връщам се на това, което казах в самото начало, различна е оценката във Вашингтон и различна е оценката в Брюксел. В момента Вашингтон казва, че това споразумение генерира война. Затова Тръмп каза –„ на нас ни трябва постоянно и цялостно споразумение“. В същото време Брюксел, най-вече госпожа Могерини казва „това споразумение генерира мир“. И ето тук трябва да се направи някаква стиковка, трябва да се доближат двете позиции. Защо? Защото точно европейците са потенциалните посредници, тъй като те заявиха „ние няма да излезем от това споразумение“. В същото време те са обаче субектите, отделните европейски страни, онези, които трябва в някаква степен да възприемат подхода на санкции на САЩ, които след 6 месеца ще бъдат много, много строги, включително и в сектора на енергетиката. Така че оттук насетне ние можем да гадаем само как ще се развият събитията. Видяхме че Тел Авив и Рияд приветстваха речта на Тръмп. В същото време обаче нито една от двете страни не каза, че те искат война с Иран. Идеята оттук насетне е как да бъде предоговорено това споразумение, така че да бъдат удовлетворени всички страни – нещо, което на този етап изглежда малко трудно. Но очевидно, че санкциите, леко затягащи се, постепенно затягащи се или много силно затягащи се, ще окажат някакво влияние върху иранската икономика. Нека си припомним, че буквално преди 2015 г. тя беше в едно много окаяно състояние – пълна девалвация на местната валута, безработица огромна, социално недоволство. Т.е. нещо, което очевидно ще трябва да бъде много добре отчетено в Техеран и респективно докъде те могат да направят съответните отстъпки. Водещ: Има ли опасност сценариите, които наблюдавахме, протестите в Иран, да се повторят, да има едно отслабващо и продължаващо недоверие към президента, изпадане в изолация и най-опасният вариант, може би, и провокативни действия от страна на другите държави, намиращи се в региона? Какво очаква Иран в случая? Владимир Чуков: Точно това е, което беше казано и в вчера в речта на президента Рохани. Той наистина беше много силно разочарован. Дори, правейки едно сравнение с изказванията на Могерини и на Рохани, те много силно си приличаха. Просто не очакваха такава ясна и категорична позиция от страна на Тръмп. Очевидно, че в Техеран ще има преоценка на позицията. Екипът на Рохани казва – „ние оставаме със споразумението, ние нямаме намерение да се оттегляме“. В същото време обаче се чуват и гласовете на хардлайнерите, които са представени от бившият външен министър и сега съветник на духовния водач Али Хаменей, който казва „ние трябва да се оттеглим“. Така че в самия Иран ще има много силен дебат дали да се направи крачка назад или да се поеме високо знамето на съпротивата, както те се изразяват. Нещо, което поставя много силна дилема, според мен, вътре в техния лагер, много силна дилема става в европейския лагер и респективно доколко тази коалиция, която се формира около САЩ – САЩ-Израел-Саудитска Арабия могат да удържат на заявените вече категорични позиции в речта на Доналд Тръмп. Т.е. доколко санкциите биха могли да постигнат своите цели. Това всичко е въпрос на преценки, на съответните стъпки и съответно отстояване съответните интереси. Водещ: Започнахме разговора с един паралел между действията на Доналд Тръмп и неговия предшественик Барак Обама. Няма как да не се съгласим, че сегашният американски президент е изключително непредвидим в повечето си действия. Как обаче можем да тълкуваме това действие в случая – излизането от сделката с Иран? По-скоро като премислен акт, целящ именно изчистване на тези три аспекта, които вие споменахте или някак си е насочен и срещу политиката на неговия предшественик? Владимир Чуков: Това, което вчера излезе като консенсусна теза, е че с вчерашната реч Доналд Тръмп тотално изчисти, просто премахна всички последствия от политиката на Барак Обама в Близкия Изток. Дори някои считат, че това е най-значимият ход на Доналд Тръмп в областта на националната сигурност, паралелно с кризата със Северна Корея. Да, Барак Обама, спомняте си, когато беше избран, какъв огромен ентусиазъм имаше в Европа, какъв висок рейтинг имаше в Европа. Нещо, което не можем да кажем по отношение на Тръмп. Нека да припомня, миналата година ноември месец, когато Бенямин Нетаняху направи посещение в Брюксел, той дори не дочака изпълнението на цялата си програма и под претекст, че времето е много лошо, той се върна в Тел Авив. Т.е. много рядко той отива в Брюксел и обикновено се натъква на позиции, които не са в полза на неговата държава. Нещо, което беше много близко като позиция на предната американска администрация. Сега нещата просто се промениха. И Доналд Тръмп е много по-близко до Израел, много по-близко до Саудитска Арабия, отколкото предшественикът му Барак Обама и това всъщност до голяма степен преструктурира политиката на Доналд Тръмп по отношение на целия Близък Изток. Пак искам да спомена битката между двете администрации дори продължила и сега през изтеклите месеци. Нека да припомня на вашите слушатели, че Зариф – външният министър на Иран няколко пъти е говорил по телефона с Джон Кери. Джон Кери е говорил с Меркел, говорил е с Макрон, с Тереза Мей, за да настоява те да отстояват тези позиции, които в момента ние виждаме. В същото време обаче беше направено, така че хората, които са реалните конструктори на този договор, договорът между „5+1“ и Иран от американска страна, бяха обект на, бих казал, на някои спекулации, т.е. човъркане в техния личен живот, дискредитирането им и т.н. Т.е. виждате, че буквално и самата американска администрация – бивша и настояща, борбата е за оцеляването или за премахването, ликвидирането на този договор е много силна. Т.е. бившата администрация, това са европейците. Сегашната просто има една крачка много по-близо до регионалните съюзници, нещо което очевидно е, че хвърля сянка в политиката на САЩ, според мен, не само в Близкия Изток, а по принцип като глобален подход. Виктория МЕСРОБОВИЧ\n9 Май 2018 | 13:00 | Радио „Фокус“


Хебър на победа от първа титла във волейбола - Информационна агенция ПИК\nХебър е на само още една победа от първа титла в родния волейбол в историята си. „Тигрите“ вече водят с 2-0 победи във финалната серия от плейофите в Суперлигата, след като разбиха Нефтохимик с 3:0 (16, 30, 20) във второто си домакинство в Пазарджик.\nПървият гейм тръгна много добре за Хебър, а бургазлии допуснаха прекалено много грешки в посрещане. Втората част обаче бе много оспорвана, в края се стигна до дълга и напрегната размяна на точки и геймболи. Брадли Гънтър, който бе над всички през целия мач, обаче пое отговорността и отигра в решителния момент. В третия гейм домакините отново поведоха със сериозна разлика и малкото отпускане в края нямаше как да доведе до обрат.\nГънтър бе най-резултатен с 23 точки, а Теодор Тодоров добави 12 т. за победителите, докато Николай Николов се отчете с 14 т. за Нефтохимик.\nТретият мач от серията е в четвъртък в Бургас.


Нойер се засегна от думите на Тер Стеген - Германия - Европейски футбол - Sportal.bg\n16 септември 2019 | 16:40 - Обновена\nМануел Нойер Марк-Андре тер Стеген Кевин Трап Бернд Лено\nредактор - отдел "Футбол" и "Спорт" Прочетена 17181\nНа световното п-во беше справедливо да пази Тер Щеген, но сега Нойер отново е най-добрият германски вратар. Рейтинг: 8 0\nХайде да вкараме повече РЕАЛна яснота в ситуацийката – като в случая специално обърнете малко повечко внимание и се насладите на подходящата ирония бликаща от коментара под №15 на ник-нейма Хммм,… след което съзрете другата действителна битовост в живота от следващия коментар под №16… А пък аз, от своя страна, само ще да добавя и изтъкна актуалния ФАКть, че пед*лите в днешно време се поддържат + яко подпомагат, което /ПоМоеСкромноМнение=IMHO/ е и ОСНОВНАТА причина за настоящото тежко бреме, което продължава да носи в/у плещиге си ТИТАНЪТ МАТС, сиреч Тер Стеген. Рейтинг: 0 1\nМоето мнение е че Тер Стеген търпя достатъчо... Когато Нойер беше по - добрият от двамата си пазеше. След това се контузи, Марк Андре направи страхотен сезон и пак резерва на нямащия никаква игрова практика Нойер. За мен очевидно в момента вратаря на Барса е по - добрият от двамата и пак седи на пейката - нормално е да надигне вой. Имам чувството, че Нойер и с една ръка ще го изберат за титуляр. Мануел е миналото, Марк Андре е бъдещето... само сопола не го разбра. Рейтинг: 18 4\nтер Штеген да се стегне малко, Нойер направи страхотно световно и купа на нациите. Рейтинг: 7 8\nТер Щеген има право да иска да е титуляр, но също така няма как Нойер да го сложиш резерва, особено сега, когато според мен си върна формата. Нойер е с легендарен статус за Германия и Байерн и ще пази докато сам не се откаже. Рейтинг: 24 3\nАбсолютно си е прав Тер Щеген.В последните 2-3 години е безспорно в топ 5 на най-добрите вратари,а особено в последните 2 много вдигна нивото.Понатрупа и солиден опит.А Нойер все повече започва да издиша с годините Рейтинг: 23 8\nТер Стеген е слаб вратар, нито е за барселона нито е за немския национален отбор. Като го гледам как пази все едно гледам хокей на лед. Рейтинг: 12 35\nЩеген пази изключително. Не казвам че Нойер е слаб вратар, върнал е форма но вярвам че Щеген е с 1 класа над него. Имай предвид че селекционера е дал обещание което не спазва. Гледай си глупавия хокей. Рейтинг: 7 5\nТер Стеген явно доста е понаучил от каталунския манталитет, то не беше мрънкане, не беше чудо. Льов как го търпи още и не го е натирил? Само разваля атмосферата в отбора. Как не може да вземе пример от един друг много велик немски вратар на име Оливър Кан, който въпреки, че явно беше по-добър от Леман, седна на резервната скамейка и подкрепяше съотборника си. Тер Стеген още 100 години да играе, няма да стигне нивото на Оли, ама все мрънка. Рейтинг: 19 14\nДостатъчно изтърпя Тер Щеген и абсолютно с право негодува срещу абонираното титулярно място на Нойер. Достатъчно време и си мълча за това.Мануел е безспорен титан на вратата,но в последните около 2 години Тер Щеген е не по-слаб от него и абсолютно заслужава да му се дава повече шанс за изява.Не е нормално Нойер да има запазено титулярно място,дори след като не е играл дълго време заради контузия например. Рейтинг: 11 5\nНойер и в момента е по-добър от Тер Щеген тва се вижда и с просто око Рейтинг: 18 27\nТер Щеген е по-добър.Не те знам с какво око гледаш Рейтинг: 10 9\nверно ти е просто окото :D Рейтинг: 8 3\nНойер е много по-добър и доказан. Тер Щеген ако не играеше в Барселона никога не би бил в тази надпревара. Докато играеше в Германия беше национал, но един от много резервни вратари. И в момента има 2-3 такива като него. С нищо не е по-добър от тях, а Нойер винаги се е откроявал. Рейтинг: 20 18\nДобре, че прехваления Нойер играе в този "слаб" отбор на Байерн в адски силната бундеслига Рейтинг: 3 3\nАбсолютно прав е Тер Стеген. Нойер го кара на стари лаври и при друг треньор щеше да е резерва Рейтинг: 43 17\nИ на Нойер и на Льов им е свършило времето, ама докато го разберат ще има 2-4 от Холандия и ко. Рейтинг: 52 10\nА как завърши първия мач между Холандия и Германия , че забравих??? Рейтинг: 21 6\nТоя варди на БАРСА а ти береш гъби за чорба Рейтинг: 27 12\nА Нойер вардеше на Байерн, когато вкараха Уефата в книгата на Гинес. И добре, че пак беше съдията, че иначе резултата можеше да е двуцифрен. Ама няма значение, важно е на меско пак да му дадат някоя измислена индивидуална награда, нищо че отбора му са го размазали от бой. Рейтинг: 22 24\nToi puk kat vardi na UEFAlona golqma rabota ridka golqma e Рейтинг: 6 15\nза кой рекорд на Гинес става въпрос - оня, къде им наблъскаха на байрямците четири парцала за едно полувреме и после ги оставиха сами да си говорят ли? Рейтинг: 8 6


Продават се нападатели за половин милиард | Банкеръ\nПродават се нападатели за половин милиард\nЛетният трансферен пазар очевидно ще счупи всички досегашни рекорди. Футболните грандове на Европа отвориха широко куфарчетата с пари и излязоха на лов за топнападатели . Гарет Бейл, Единсон Кавани, Луис Суарес, Един Дзеко, Карлос Тевес, Марио Гомес, Стефан Йоветич, Златан Ибрахимович и Езекиел Лавеци вероятно ще сменят клубната си принадлежност. Ако бъдат осъществени очакваните звездни сделки, всяка на стойност десетки милиони, на футболната борса ще бъдат похарчени към половин милиард евро само за играчи с нападателни функции. Първите два бомбастични трансфера на голмайстори вече бяха осъществени от новия титуляр в големия футболен бизнес - Монако, както и от вечно гладната за звезди Барселона.\nСтрелецът на Атлетико (Мадрид) и Колумбия Радамел Фалкао подписа петгодишен договор с тима от княжеството. Новакът във френския елит ще плати на дюшекчиите около 60 млн. евро, а годишната заплата на Фалкао ще е 14 млн. евро. Новият собственик на клуба\nДмитрий Риболовлев влезе с гръм и трясък\nв голямата трансферна игра, която досега бе доминирана от сънародника му и притежател на Челси Роман Абрамович, както и от арабските собственици на Манчестър Сити и Пари Сен Жермен. Милиардерът похарчи още 60 млн. евро за други футболисти, но съвсем не смята да спира дотук.\nБарса пък най-накрая успя да докара на Камп Ноу детето-чудо на Бразилия - Неймар. Нападателят подписа официално с каталунците също за пет години. По неофициална информация синьо-червените ще платят на Сантос 28 млн. евро за трансфера. Неймар вкара 20 гола в 32 мача за националния отбор на кариоките, има и 70 гола в 133 мача с екипа на бившия клуб на Пеле.\nТрадиционно президентът на Реал (Мадрид) Флорентино Перес възнамерява да похарчи поне 100 млн. евро за играчи, което значи, че на Сантяго Бернабеу ще акостира поне една звезда от световен калибър. Голямата цел на Перес е крилото на Тотнъм Гарет Бейл. Кралският клуб е приготвил 90 млн. евро за 23-годишния уелски офанзивен полузащитник и дори се появиха информации, че е въпрос на дни да се появи в испанската столица. В сделката обаче се намеси и френският шампион Пари Сен Жермен, който качи мизата на 100 млн. евро. Така евентуалният трансфер на Бейл\nможе да счупи абсолютния рекорд\nот 93 млн. евро, платени от белия балет на Манчестър Юнайтед за Кристиано Роналдо. Тройната връзка между Тотнъм , Реал и ПСЖ е доста заплетена. Парижани искат за треньор наставника на шпорите Андре Вийаш-Боаш, който може да убеди Бейл да предпочете офертата от Франция. А наставникът на Пари Сен Жермен Карло Анчелоти вероятно ще поеме Реал (Мадрид).\nПрезидентът на Реал е решен да задържи и голмайстора Роналдо с годишна заплата от 20 млн. евро, което значи, че ако подпише нов контракт с шампиона на Примера дивисион, португалецът ще вземе 80 млн. евро до 2018 година. Само че от несигурната ситуация около него се опитва да се възползва и Монако.\nБившият клуб на Роналдо - Манчестър Юнайтед, също не е безразличен към опцията да го върне на Олд Трафорд, а феновете на червените дяволи вече събират средства, за да подпомогнат сделката. Но новият мениджър на Юнайтед Дейвид Мойс едва ли ще рискува да привлече толкова своенравен футболист.\nВ случай на провал със задържането на Роналдо и привличането на Бейл\nРеал е набелязал двама от най-добрите\nнападатели в света. Това са съотборниците в националния тим на Уругвай Единсон Кавани и Луис Суарес. От дуото по-близо до Бернабеу е Суарес, изявил желание да напусне Ливърпул, тъй като не печели трофеи с екипа на мърсисайдския клуб. Голмайсторът би струвал около 50 млн. евро. Докато за звездата на Наполи президентът на италианците Аурелио Де Лаурентис твърдо не пада под 63 млн. евро, колкото е клаузата за откупуването на Матадора. На опашка за подписа на Кавани са се наредили и английските грандове Челси и Манчестър Сити. Сините от Лондон са с едни гърди напред, но засега никой от кандидатите не дава повече от 55 млн. евро в брой. Гражданите са готови да включат в сделката и босненския голмайстор Един Дзеко, оценяван на 30 млн. евро, докато Челси предлага испанския национал Фернандо Торес, струващ към момента около 20 млн. евро.\nАко филмовият магнат продаде Кавани, той смята да доведе на Сан Паоло Дзеко или Ел Шаарауи от Милан. Фараона загуби формата си, откакто в Милано бе привлечен Марио Балотели, и вероятно би сменил обстановката с тим, който също ще играе в Шампионската лига. Цената на италианския национал е около 30 млн. евро. Толкова струва и черногорското острие на Фиорентина Стеван Йоветич, пожелал да напусне клуба и навлякъл си гнева на виолетовите тифози. Засега най-сериозните кандидати за подписа му са Ювентус и Арсенал.\nАртилеристите са се насочили и към нападателя на Барселона Давид Вия, за когото конкурент им е и големият лондонски съперник Тотнъм. Арсенал е готов да плати 18 млн. евро за 31-годишния футболист на каталунците. От своя страна шпорите са много близо до привличането на бразилския национал и топреализатор на Интернасионал Леандро Дамиао, оценяван на 20 млн. евро. Футболистът вече се съгласи да продължи кариерата си в Лондон. От своя страна друг английски клуб - Манчестър Сити, най-вероятно ще се раздели с аржентинския нападател Карлос Тевес, който е желан от Милан и Ювентус. Росонерите дори\nполучиха оферта за 25 млн. евро и Тевес в пакет\nсрещу правата на Ел Шаарауи. Сити иска да се раздели с 29-годишния футболист заради огромната му заплата от 232 хил. паунда седмично.\nБъдещето на Златан Ибрахимович и Езекиел Лавеци в Париж до голяма степен е свързано с развитието на казуса Бейл. Поне един от двамата нападатели ще напусне, ако уелсецът акостира на Парк де Пренс. Привлеченият за 30 млн. евро от Наполи аржентинец вече обяви, че иска да се върне в Италия, а за подписа му се заформя градско дерби между Интер и Милан. Шведският национал пък е искан от Моуриньо в Челси, като лондончани предлагат Торес в замяна. Новият старши-треньор на Интер Валтер Мадзари следи и ситуацията около скандалджията от Рома Пабло Освалдо, който заради изцепките си бе изваден от националния тим. Вкаралият два пъти за Италия срещу България голаджия е искан и от Атлетико (Мадрид) за заместник на Фалкао, а цената му е около 20 млн. евро.\nДюшекчиите имат и друга опция в лицето на най-резултатния испанец в Ла Лига - Алваро Негредо. Стрелецът отбеляза 25 попадения за Севиля и преминаването му на Висенте Калдерон би струвало към 20 млн. евро.\nпетък, 14. юни 2013 - 14:50